b"\n_START_ARTICLE_\nAlbano Bizzarri\n_START_SECTION_\nTraject\xc3\xb2ria\n_START_PARAGRAPH_\nVa iniciar la seua carrera al Racing Club de Avellaneda, de la m\xc3\xa0xima categoria argentina. La seua progressi\xc3\xb3 va possibilitar que el Reial Madrid el fitxara el 1999, per\xc3\xb2, l'aparici\xc3\xb3 d'Iker Casillas, va fer que haver de disputar la posici\xc3\xb3 de segon porter amb l'alemany Bodo Illgner._NEWLINE_L'estiu del 2000 \xc3\xa9s transferit al Real Valladolid. Durant sis anys va formar part del planter castell\xc3\xa0. Va ser titular gaireb\xc3\xa9 en tot aquest per\xc3\xadode, jugant tots els partits de lliga entre 2002 i 2004. Per contra, la temporada 01/02 no va disputar ni un sol minut. Entre 2004 i 2006, amb el Valladolid a Segona Divisi\xc3\xb3, va seguir de titular. La temporada 06/07 hi retorna a la m\xc3\xa0xima categoria al fitxar pel N\xc3\xa0stic de Tarragona, que seria cuer._NEWLINE_Al juny del 2007 signa per la Calcio Catania. Eixe any \xc3\xa9s suplent de Polito, per\xc3\xb2 a l'any seg\xc3\xbcent, l'arribada de Walter Zenga a la banqueta siciliana el va fer titular, on va quallar bones actuacions. Al final de la temporada 08/09, va admetre que no continuaria a la Catania, per la qual cosa Zenga el va posar a la banqueta, donant l'alternativa a l'eslovac Tom\xc3\xa1\xc5\xa1 Ko\xc5\xa1ick\xc3\xbd._NEWLINE_Per a la temporada 09/10, s'incorpora a les files de la SS Lazio.\n_START_SECTION_\nSelecci\xc3\xb3\n_START_PARAGRAPH_\nTot i no haver debutat amb la selecci\xc3\xb3 argentina, Bizzarri va ser convocat per l'esquadra del seu pa\xc3\xads que va acudir a la Copa Am\xc3\xa8rica de 1999."